ข้อบัญญัติองค์การบริหารส่วนตำบลบ้านป้อมข้อบัญญัติองค์การบริหารส่วนตำบลบ้านป้อมเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลบ้านป้อมอำเภอพระนครศรีอยุธยาจังหวัดพระนครศรีอยุธยาพ.ศ. ๒๕๕๘ อาศัยอำนาจตามความในมาตรา๙ วรรคสอง แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๒) พ.ศ. ๒๕๓๕ และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลบ้านป้อมโดยความเห็นชอบของสภาองค์การบริหารส่วนตำบลบ้านป้อมและนายอำเภอพระนครศรีอยุธยา จึงตราข้อบัญญัติไว้ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลบ้านป้อมเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลบ้านป้อม อำเภอพระนครศรีอยุธยาจังหวัดพระนครศรีอยุธยา พ.ศ. ๒๕๕๘ข้อ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองพระนครศรีอยุธยาที่ออกตามความในพระราชบัญญัติการผังเมืองพ.ศ. ๒๕๑๘ข้อ๓ ในข้อบัญญัตินี้บริเวณที่ ๑ หมายความว่า พื้นที่ในบริเวณดังต่อไปนี้ด้านเหนือ จดแม่น้ำเจ้าพระยาฝั่งใต้ด้านตะวันออก จดแนวแม่น้ำเจ้าพระยาฝั่งตะวันตกเฉียงใต้ ฝั่งตะวันตกด้านใต้ จดแนวถนนทางหลวงแผ่นดินหมายเลข๓๒๖๓ ฟากเหนือด้านตะวันตก จดเส้นขนานระยะ๕๐๐ เมตร กับแม่น้ำเจ้าพระยา ฝั่งใต้ และฝั่งตะวันออก ซึ่งเป็นพื้นที่กฎกระทรวงฉบับที่ ๕๓ (พ.ศ. ๒๕๔๒) ออกตามความในพระราชบัญญัติควบคุมอาคาร พ.ศ. ๒๕๒๒บริเวณที่ ๒ หมายความว่าพื้นที่ในบริเวณ ดังต่อไปนี้ด้านเหนือ จดเส้นตั้งขนานระยะ๒๐๐ เมตร กับศูนย์กลางทางหลวงแผ่นดินหมายเลข ๓๒๖๓ (สายอยุธยา - บ้านสาลี)และเส้นขนานระยะ ๓๕๐ เมตร กับศูนย์กลางทางหลวงแผ่นดินหมายเลข ๓๔๑๒(สายแยกทางหลวงแผ่นดินหมายเลข ๓๒๖๓ (อยุธยา) - บางบาล)ด้านตะวันออก จดเส้นขนานระยะ๕๐๐ เมตร กับกึ่งกลางถนนทางหลวงแผ่นดินหมายเลข ๓๔๑๒ ฟากตะวันตกด้านใต้ จดเส้นขนานระยะ๔๐๐ เมตรกับถนนทางหลวงแผ่นดินหมายเลข ๓๔๖๙ ฟากตะวันตกด้านตะวันตก จดแนวเขตผังเมืองรวมเมืองพระนครศรีอยุธยาบริเวณที่ ๓ หมายความว่าพื้นที่ในบริเวณ ดังต่อไปนี้ด้านเหนือ จดแนวเขตการปกครองระหว่างตำบลบ้านป้อมกับตำบลบ้านใหม่ด้านตะวันออก จดแนวแม่น้ำเจ้าพระยาฝั่งตะวันตกเฉียงใต้ด้านใต้ จดแนวคลองวัดป้อมฝั่งเหนือด้านตะวันตก จดแนวเขตผังเมืองรวมเมืองพระนครศรีอยุธยาเป็นเส้นขนานระยะ ๕๐๐ เมตร กับแม่น้ำเจ้าพระยา ฝั่งตะวันตกเฉียงใต้ทั้งนี้พื้นที่บริเวณที่ ๑ บริเวณที่ ๒ และบริเวณที่ ๓ ปรากฏตามแผนที่ท้ายข้อบัญญัตินี้ข้อ๔ ให้กำหนดพื้นที่บางส่วนในเขตองค์การบริหารส่วนตำบลบ้านป้อมอำเภอพระนครศรีอยุธยา จังหวัดพระนครศรีอยุธยาภายในบริเวณแนวเขตตามแผนที่ท้ายข้อบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้(ก)ภายในบริเวณที่ ๑ ห้ามบุคคลใดก่อสร้างอาคาร ดังต่อไปนี้(๑)โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภท ชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒)คลังก๊าซปิโตรเลียมเหลว สถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุและสถานที่เก็บรักษาก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๓)คลังน้ำมัน และสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง(๔)อาคารเลี้ยงสัตว์ทุกชนิดที่มีพื้นที่รวมกันทุกชั้นในหลังเดียวกันหรือหลายหลังเกิน๑๐ ตารางเมตร(๕)โรงแรมตามกฎหมายว่าด้วยโรงแรม(๖)สถานบริการตามกฎหมายว่าด้วยสถานบริการ(๗)อาคารสำหรับใช้เพื่อกิจการพาณิชยกรรมหรืออาคารพาณิชย์ที่ใช้เพื่อประโยชน์ในการพาณิชยกรรมหรือบริการธุรกิจหรืออุตสาหกรรมที่ใช้เครื่องจักรมีกำลังผลิตเทียบได้ไม่เกิน ๕ แรงม้า เว้นแต่อาคารพาณิชยกรรมประเภทค้าปลีกค้าส่ง(๘)อาคารขนาดใหญ่ที่มีพื้นที่รวมกันทุกชั้นหรือชั้นใดชั้นหนึ่งในหลังเดียวกันเกิน ๒,๐๐๐ตารางเมตร(๙)โรงฆ่าสัตว์ตามกฎหมายว่าด้วยควบคุมการฆ่าสัตว์และจำหน่ายเนื้อสัตว์(๑๐)ไซโลเก็บผลิตผลทางการเกษตร(๑๑)โรงกำจัดมูลฝอย หรือโรงกำจัดสิ่งปฏิกูล(๑๒)โรงรับซื้อขายเศษวัสดุ หรือโรงเก็บเศษวัสดุ(ข)ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(๑)โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภท ชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒)คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุและสถานที่เก็บรักษาก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๓)คลังน้ำมัน และสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง(๔)โรงแรมตามกฎหมายว่าด้วยโรงแรม(๕)สถานบริการตามกฎหมายว่าด้วยสถานบริการ(๖)อาคารอยู่อาศัยประเภทอาคารขนาดใหญ่หรืออาคารอยู่อาศัยรวมอาคารพาณิชยกรรมขนาดใหญ่ที่ไม่ใช่อาคารพาณิชยกรรมประเภทค้าปลีกค้าส่ง(๗)อาคารขนาดใหญ่ที่มีพื้นที่รวมกันทุกชั้นหรือชั้นใดชั้นหนึ่งในหลังเดียวกันเกิน ๒,๐๐๐ตารางเมตร(๘)ห้องแถว ตึกแถว หรือบ้านแถว(๙)อาคารชุดตามกฎหมายว่าด้วยอาคารชุด(๑๐)หอพักตามกฎหมายว่าด้วยหอพัก(๑๑)คลังสินค้า หรือสถานที่เก็บสินค้าที่ใช้เป็นที่เก็บ พัก หรือขนถ่ายสินค้าหรือสิ่งของเพื่อประโยชน์ทางการค้าหรืออุตสาหกรรม(๑๒)โรงรับซื้อขายเศษวัสดุ หรือโรงเก็บเศษวัสดุ(ค)ภายในบริเวณที่ ๓ ห้ามบุคคลใดก่อสร้างอาคาร ดังต่อไปนี้(๑)โรงงานทุกจำพวกตามกฎหมายว่าด้วยโรงงาน(๒)คลังก๊าซปิโตรเลียมเหลว สถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุและสถานที่เก็บรักษาก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๓)คลังน้ำมัน และสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง(๔)สุสานและฌาปนสถานตามกฎหมายว่าด้วยสุสานและฌาปนสถาน(๕)โรงแรมตามกฎหมายว่าด้วยโรงแรม(๖)สถานบริการตามกฎหมายว่าด้วยสถานบริการ(๗)อาคารอยู่อาศัยประเภทอาคารขนาดใหญ่หรืออาคารอยู่อาศัยรวมอาคารพาณิชยกรรมขนาดใหญ่ที่ไม่ใช่อาคารพาณิชยกรรมประเภทค้าปลีกค้าส่ง(๘)อาคารขนาดใหญ่ที่มีพื้นที่รวมกันทุกชั้นหรือชั้นใดชั้นหนึ่งในหลังเดียวกันเกิน ๒,๐๐๐ตารางเมตร(๙)ห้องแถว ตึกแถว บ้านแถว(๑๐)อาคารชุดตามกฎหมายว่าด้วยอาคารชุด(๑๑)หอพักตามกฎหมายว่าด้วยหอพัก(๑๒)คลังสินค้า หรือสถานที่เก็บสินค้าที่ใช้เป็นที่เก็บ พัก หรือขนถ่ายสินค้าหรือสิ่งของเพื่อประโยชน์ทางการค้าหรืออุตสาหกรรม(๑๓)ไซโลเก็บผลิตผลทางการเกษตร(๑๔)โรงกำจัดขยะมูลฝอย หรือโรงกำจัดสิ่งปฏิกูล(๑๕)โรงรับซื้อขายเศษวัสดุ หรือโรงเก็บเศษวัสดุข้อ๕ ภายในบริเวณพื้นที่ที่กำหนดในข้อ ๓ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ๖ อาคารที่มีอยู่แล้วในบริเวณพื้นที่ที่กำหนดตามข้อ๓ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ๗ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ๘ ให้นายกองค์การบริหารส่วนตำบลบ้านป้อมรักษาการตามข้อบัญญัตินี้ประกาศ ณ วันที่ ๒๙มิถุนายน พ.ศ. ๒๕๕๘อภิชาต สุขสมบูรณ์นายกองค์การบริหารส่วนตำบลบ้านป้อมปริยานุช/จัดทำ๒๔ ธันวาคม๒๕๕๘ปริญสินีย์/ตรวจ๒๔ ธันวาคม๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๓๒๑ ง/หน้า ๒๕/๓ ธันวาคม ๒๕๕๘